Document ID: /roh_data/filtered/fineweb-2-filterrobots_roh.jsonl.gz/15074

L'economia mundiala vegnia a crescher pli svelt che quintà. Quai tenor las prognosas curregidas da l'Organisaziun da cooperaziun e svilup economic en l'Europa, OECD. Tant per quest onn sco er per il 2019 quinta l'organisaziun cun in augment da l'economia mundiala da 3,9%. Fin ussa aveva ella prognostitgà in plus da 3,6%.
La raschun per la correctura sajan ils Stadis Unids: Las reducziuns da taglia decididas promovian l'economia mundiala. La OECD vesa ils Stadis Unids però er sco ristg: Ils dazis sin atschal ed aluminium pudessan er periclitar la creschientscha da l'economia.
RR novitads 18:00